
	1.
	MK sēdes protokollēmuma projekts
1. Valsts kancelejai, visām ministrijām un to padotības iestādēm izvērtēt katra plānotā vai uzsāktā iepirkuma, īpaši informācijas un komunikācijas tehnoloģijas jomā, lietderību un piegādātājiem noteikto prasību samērīgumu. Veicot iepirkumu, nodrošināt pēc iespējas plašu konkurenci un saimniecisku rīcību ar finanšu līdzekļiem, novēršot potenciālā iepērkamo preču, pakalpojumu vai būvdarbu sadārdzinājuma riskus.
	Priekšlikums
Nav saprotams, kas tiek domāts ar jēdzienu "iepirkumi". Vai ir domātas pilnīgi visas iegādes, vai tikai tās procedūras, kuras veicamas Publisko iepirkumu likuma/Aizsardzības un drošības jomas iepirkumu likuma un Sabiedrisko pakalpojumu sniedzēju iepirkuma likuma ietvaros? Priekšlikums precizēt jēdzienu "iepirkumi", konkrēti definējot par kādiem pasākumiem, tiek uzdots veikt izvērtējumu.
Piedāvātā redakcija
1. Valsts kancelejai, visām ministrijām un to padotības iestādēm izvērtēt katra plānotā vai uzsāktā iepirkuma, kura plānotā līgumcena pārsniedz 140 000 euro , īpaši informācijas un komunikācijas tehnoloģijas jomā, lietderību un piegādātājiem noteikto prasību samērīgumu. Veicot iepirkumu, nodrošināt pēc iespējas plašu konkurenci un saimniecisku rīcību ar finanšu līdzekļiem, novēršot potenciālā iepērkamo preču, pakalpojumu vai būvdarbu sadārdzinājuma riskus.
	Alīna Bogdanova-Uzkliņģe (IeM NVA)

	2.
	MK sēdes protokollēmuma projekts
2. Valsts kancelejai, visām ministrijām, tajā skaitā par to padotības iestādēm, līdz 2026. gada 1. septembrim sagatavot un iesniegt izskatīšanai Ministru kabinetā šī protokollēmuma 1. punktā minētā izvērtējuma rezultātu.
	Priekšlikums
Vai iesniedzot izvērtējumu ir jāsagaida kaut kāda MK atļauja vai akcepts turpināt vai uzsākt iepirkumu? Tāpat vai pasūtītāji ir tiesīgi veikt iepirkumus regulāri nepieciešamo pakalpojumu / piegāžu nodrošināšanai - elektrības, kurināmais, ūdens kanalizācija utt.?
Piedāvātā redakcija
-
	Alīna Bogdanova-Uzkliņģe (IeM NVA)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lai nodrošinātu vienveidīgu izpratni par Ministru kabineta sēdes protokollēmumā noteikto uzdevumu izpildi, rosinām papildināt anotāciju, skaidrojot, vai Ministru kabineta sēdes protokollēmumā noteiktie uzdevumi attiecināmi uz visiem iepirkumiem, sākot no pirmā euro, vai arī tikai uz publiskajiem iepirkumiem, kas veicami Publisko iepirkumu likumā noteikto procedūru ietvaros.
Piedāvātā redakcija
-
	Aisma Gavare (IeM VSC)

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lai nodrošinātu vienveidīgu izpratni par Ministru kabineta sēdes protokollēmumā noteikto uzdevumu izpildi, rosinām papildināt anotāciju un/vai Ministru kabineta sēdes protokollēmuma projektu, skaidrojot Ministru kabineta protokollēmuma projekta 2.punktā minētās iesniedzamās informācijas apjomu un saturu.
 
Piedāvātā redakcija
-
	Aisma Gavare (IeM VSC)

	5.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
2026. gada 28. maija Deklarācijas par Andra Kulberga vadītā Ministru kabineta iecerēto darbību, turpmāk – Deklarācija, 15. punkta 1. teikums, kā arī Deklarācijas īstenošanas projekta 15.1. pasākums noteic par mērķi uzsākt prioritāro valsts iepirkumu pārskatīšanu. Lai novērstu pretrunas starp Deklarācijā, kā arī tās īstenošanas projektā paredzēto, un Ministru kabineta sēdes protokollēmuma projekta 1. punktu, aicinām papildināt anotāciju ar skaidrojumu, vai Ministru kabineta sēdes protokollēmuma 1. punktā norādītie plānotie un uzsāktie iepirkumi ir attiecināmi uz prioritārajiem valsts iepirkumiem, kā arī tādā gadījumā aicinām papildināt anotāciju ar kritērijiem, saskaņā ar kuriem iepirkums ir atzīstams par prioritāru valsts iepirkumu.
 
Piedāvātā redakcija
-
	Liene Bāra (IDB)



